 Gomina ipinlẹ Kwara, AbdulRahman AbdulRazaq ti kẹdun iku alakoso ati olori ijọ Cherubim and Seraphim Movement Worldwide, Ọmọwe Samuel Adefila Abidoye ti wọn tun n pe ni Baba Aladura.Ninu atẹjade ibanikẹdun ti akọwe iroyin gomina, Rafiu Ajakaye fi ranṣẹ sawọn mọlẹbi Baba Aladura ati gbogbo ọmọ ijọ CS, AbdulRazaq ni baba naa lo igbesi aye rẹ daadaa. O ni oloogbe naa fi ipo rẹ mu idagbasoke ba ẹsin jakejado orileede Naijiria ati gbogbo agbaye. Bẹẹ lo gbadura pe ki Ọlọrun tẹ baba naa si afẹfẹ rere. 